
Republika e Kosovës
Republika Kosova - Republic of Kosovo
Qeveria –Vlada-Government
Ministria e Tregtisë dhe Industrisë-Ministarstvo Trgovine i Industrije-Ministry of Trade and Industry

Agjencia për Investime dhe Përkrahjen e Ndërmarrjeve në Kosovë (KIESA)
Agencija za Investicije i Podršku Preduzeča na Kosovu (KIESA)
Kosovo Investment and Enterprise Support Agency (KIESA)

Projekti i Konkurrueshmërisë dhe Gatishmërisë për Eksport

Thirrje publike për Programin për Grantet e Përputhshme për Certifikimin/Standardet e Produkteve dhe Shërbimet e Zhvillimit të Biznesit/Shërbimet e Trajnimit
Qeveria e Kosovës ka pranuar financim nga Grupi i Bankës Botërore për Projektin e Konkurueshmërisë dhe Gatishmërisë për Eksport (CERP). Nën komponenti 1.2 i CERP-it - Përkrahja e bizneseve për të përmirësuar cilësinë e produktit dhe gatishmërinë për eksport - përfshinë financimin prej 2.3 milion Euro për Programin e Granteve të Përputhshme (PGP). Qëllimi i Programit të Granteve të Përputhshme është të mbështesë ndërmarrjet mikro, të vogla dhe të mesme (NMVM-të) me potencial të eksportit (i) të përmbushë kërkesat për zbatimin e standardeve dhe çertifikimit të produktit të kërkuar për tregjet e eksportit, (ii) të rrisë aftësitë për gatishmërinë e eksportit dhe iii) për të fituar qasje në Shërbimet e Zhvillimit të Biznesit (ShZhB). 

Agjencia për Investime dhe Përkrahjen e Ndërmarrjeve në Kosovë (KIESA) në Ministrinë e Tregtisë dhe Industrisë (MTI) shpallë të hapur thirrjen publike për Programin e Granteve të Përputhshme (PGP) me qëllim të përkrahjes së ndërmarrjeve  të vogla dhe të mesme për: Çertifikimet e produkteve konform standardeve ndërkombëtare dhe ofrimit të qasjes në “SHZHB”( Shërbimet e Zhvillimit të Biznesit) dhe trajnime.

Ndërmarrjet do të mbështeten në: Çertifikimi/Standardet e Produktit dhe qasje në Shërbimet e Zhvillimit të Biznesit dhe Trajnime.
Vlerësimi i aplikacioneve për ndarjen e mjeteve për Programin e Granteve të Përputhshme do të bëhet konform Manualit të Granteve (MG) te Bankës Botërore.

Aplikuesit duhet t'i përmbushin kriteret e mëposhtme të përshtatshmërisë për të aplikuar për Programin të Granteve të Përputhshme:

· Aplikuesi është subjekt juridik afarist, i inkorporuar sipas Ligjit të aplikueshëm/aktual të Kosovës për Shoqëritë Tregtare, i regjistruar në Agjencinë e Regjistrimit të Bizneseve të Kosovës (ARBK) dhe i vendosur në Kosovë;
· Qasje në aplikacionet për SHZHB nga shoqatat e biznesit të regjistruara sipas ligjeve në fuqi në Kosovë që rregullojnë organizatat joqeveritare (OJQ-të);
· Aplikuesi është nga sektori privat i NMVM-ve (me shumicën e pronësisë private);
· Aplikuesi ka operuar në Kosovë për të paktën dy vjet;
· Aplikuesi është NMVM eksportuese, ose ka potencial eksporti, ose është nga industritë/sektorët e orientuar drejt eksportit;
· Shumica e pronësisë së Aplikuesit është e vendosur në Kosovë;
· Aplikuesi duhet të jetë drejtpërdrejt përgjegjës për zbatimin e projektit dhe nuk duhet të veprojë si ndërmjetës;
· Veprimtaria e Aplikuesit/kompanisë duhet të jetë në përputhje me legjislacionin kombëtar mjedisor. Aplikuesi duhet që gjithashtu të përmend në propozimin e projektit se aktiviteti i tij nuk ka efekt negativ në mjedis. 

Gjatë procesit të aplikimit, aplikuesit janë të detyruar të dorëzojnë Propozimin e Projektit (që përfshin Planin e detajuar të Biznesit dhe Buxhetin e Projektit) duke përdorur formularët e bashkëngjitur. Aplikimi duhet t'i përmbajë dokumentet e mëposhtme:

0. Formulari i aplikimit duhet të plotësohet online (në portalin online të KIESA-s);
0. Propozimi i Projektit, i cili përfshin: Planin e Biznesit, qëllimin, aktivitetet e projektit, koston financiare si dhe kohën e zbatimit të projektit dhe strukturën organizative të Aplikuesit;
0. Deklarata nën betim, e cila duhet të përfshijë një deklaratë se Aplikuesi nuk ka pranuar mjete financiare nga burime të tjera të financimit për të njëjtën veprimtari ose, në rast se ka pranuar mjete të tilla financiare, një deklaratë se Aplikuesi i ka përmbushur të gjitha detyrimet nga mbështetja e mëparshme financiare nëse ka përfituar nga burimet publike nga MTI-ja për dy vitet e fundit (dëshmuar me deklaratën nën betimit) (shkarkojeni nga faqja e internetit).
0. Certifikata e Regjistrimit të Biznesit, me të gjitha informacionet shoqëruese sipas kërkesave të legjislacionit në fuqi në Republikën e Kosovës; Certifikata e Regjistrimit të Biznesit kërkohet në rastin e aplikimit nga një shoqatë biznesi.
0. Certifikata e Numrit Fiskal (nuk vlen për bizneset që  në të njëjtën certifikatë e kanë edhe numrin e regjistrimit të biznesit edhe numrin fiskal);
0. Certifikata tatimore që vërteton se Aplikuesi nuk ka borxhe tatimore të pashlyera ose detyrime të tjera tatimore, e as nuk ka hyrë në një marrëveshje të shlyerjes së borxhit me ATK; (jo më e vjetër se 6 muaj).
0. Kopja e letërnjoftimit të personit/-ave në emër të të cilit/-ëve Aplikuesi është i regjistruar;
0. Dëshmia se Aplikuesi nuk është në falimentim ose nën administrim të dhunshëm të gjykatës, e lëshuar nga Gjykata Themelore. Kërkohet një kopje origjinale jo më e vjetër se 30 ditë[footnoteRef:1]. [1:  Kjo vlen për përfituesin dhe duhet të dorëzohet përpara nënshkrimit të marrëveshjes.] 

0. Dëshmia e llogarisë bankare aktive të Aplikuesit në një nga bankat e licencuara nga Banka Qendrore e Kosovës, si dhe pasqyra e llogarisë bankare për vitin e kaluar[footnoteRef:2].  [2:  Dorëzoni pasqyrën e qarkullimit.] 

0. Autorizimi që lejon Njësinë e Menaxhimit të Grantit të kryejë çdo verifikim dhe rishikim të informacionit të paraqitur në aplikacion;
0. CV-të e stafit kyç që do të angazhohet në projekt (maksimumi tri).
0. Nëse personi i autorizuar nuk është pronari i aplikuesit, ju lutemi bashkëngjitni një autorizim me shkrim;

Ju lutemi kini parasysh se në mungesë të ndonjë prej dokumenteve të lartpërmendura, Aplikuesi do të diskualifikohet dhe nuk do të merret parasysh sa i përket kritereve të caktuara të renditura më poshtë.
Kriteret e vlerësimit: 

Aplikacionet do të vlerësohen në bazë të kritereve dhe rezultateve në vijim (pikët e përgjithshme: 100):
1. Profili i menaxhmentit dhe performanca e kompanisë                           	20
1. Propozimi i Projektit					                              	20
1. Potenciali i tregut për eksport, duke përfshirë edhe produkte të reja     	20
1. Metodologjia e menaxhimit të rrezikut                         	                 	20
1. Mënyra e përdorimit të fondeve, buxheti dhe bashkëfinancimi i projektit	20

Shënim: 
· Vetëm projektet që fitojnë mbi 65 (Gjashtëdhjetë e pesë) pikë do të merren parasysh për Programin për Grantet e Përputhshme. Përparësi do t’u jepet aplikacioneve me nivel më të lartë të bashkëfinancimit ose grave ndërmarrëse. 
· Gratë ndërmarrëse që do të aplikojnë për Programin e Granteve të Përputhshme do të vlerësohen me 10 pikë më shumë, në këtë rast vlerësimi do te jetë me 55 pikë.
*Shpjegim: Aplikacionet e ndërmarrjeve me pronësi të gjinisë mashkullore që arrijnë më pak se 65 pikë dhe gratë ndërmarrëse që fitojnë më pak se 55 pikë, nuk do të kualifikohen për t’u konsideruar nga Komisioni Përzgjedhës. Gjithsesi një ndërmarrje mund të arrij mbi 55 ose 65 pikë, por numri i përfituesve do të jetë i kufizuar në varësi të kufijve të buxhetit.
Mënyra e financimit:
Marrja e standardeve dhe certifikimi i produkteve janë përcaktuar si grante për bashkëfinancimin e kostove të NMVM-ve për të marrë standarde dhe certifikata ndërkombëtare. Financimi që do të sigurohet nga Programi për Grantet e Përputhshme do të mbulojë maksimum 60 për qind të kostove, që në terme monetare i bie deri në 46.800 euro. Një minimum prej 40 për qind të kostove të projektit do të sigurohet nga Aplikuesi.
Shërbimet e Zhvillimit të Biznesit dhe Trajnimit janë përcaktuar si grante për bashkëfinancimin e kostove të NMVM-ve për mundësinë e trajnimit profesional të punëtorëve të NMVM-ve. Financimi që do të jepet nga Programi për Grantet e Përputhshme do të mbulojë maksimum 60 për qind të kostove, që në terme monetare i bie deri në 25.000 euro. Trajnimi grupor ose trajnimi i organizuar përmes shoqatave të biznesit do të financohet në para të gatshme në vlerë prej 25.000 euro. Trajnimi individual financohet në vlerë jo më të lartë se 5.000 euro. 
Programi për Grantet e Përputhshme i diskualifikon aplikuesit për aktivitetet e mëposhtme:
· Kompanitë që janë degë (në pronësi të plotë ose aksionare të shumicës) të një ndërmarrjeje të madhe;
· Tregtimi i kafshëve të egra dhe i produkteve të kafshëve të egra.
· Prodhimi, shpërndarja dhe shitja e pesticideve dhe herbicideve të ndaluara
· Peshkimi me rrjetë në mjedisin ujor
· Prodhimi, trajtimi dhe asgjësimi i produkteve radioaktive
· Konservimi, trajtimi dhe asgjësimi i mbeturinave të rrezikshme
· Prodhimi i produkteve që përmbajnë asbest
· Reaktorët bërthamorë dhe pjesët e tyre
· Duhani i papërpunuar ose i përpunuar, duke përfshirë edhe makineritë
· Prodhimi i armëve të zjarrit
· Alkooli i distiluar për konsumim
Sqarime shtesë: 
· Kohëzgjatja e projektit nuk duhet të tejkalojë 12 muaj, përveç nëse në marrëveshjen e nënshkruar ndërmjet palëve arrihet dakord ndryshe.
· Ndërmarrjet përfituese duhet t'i përzgjedhin konsulentët për komponentin “Shërbimet e Zhvillimit të Biznesit dhe Trajnimit”. 
· Përfituesi duhet të përzgjedhë një organ/institucion certifikues, të akredituar dhe të njohur ndërkombëtarisht, për komponentin "Marrja e Standardeve dhe Certifikimi i Produkteve". 
· TVSH-ja është shpenzim i papranueshëm për ndërmarrjet që janë deklaruese të TVSH-së.
· NMVM-të ose Shoqatat e Bizneseve mund të aplikojnë për një numër të pa limituar të granteve për Certifikimin e Produktit / Standardet dhe ShZhB / Trajnim, për bashkëfinancim nën PGP. Megjithatë NMVM-të/ Shoqatat e Bizneseve mund të marrin / fitojnë deri në 3 grante pa e tejkaluar vlerën monetare 50,000 €..  

Periudha e aplikimit: 
Njoftimi për thirrjen publike publikohet në faqen e internetit të Ministrisë së Tregtisë dhe Industrisë mti.rks-gov.net dhe në faqen e internetit të KIESA-s kiesa.rks-gov.net. Subjektet që dëshirojnë të aplikojnë në kuadër të thirrjes publike duhet të shprehin interesin e tyre përmes dorëzimit të aplikacioneve duke përdorur portalin online të KIESA-s https://kiesaportal.rks-gov.net/login.

Afati i fundit për shprehjen e interesit është 20.04.2019

